**Bestyrelsesmøde AMS 15. juni hos Jens Gade**

**Referat:**

1. **Evaluering af forårsturneringen og grill afslutningen**

*Begge dele forløb uden store problemer, flere tilmeldte kom ikke til grill måske p.g.a. regnen den første time, det skønnes der var ca. 50 børn og voksne.*

1. **Kalender for 2. halvår 2022, forslag:**

* Generalforsamling 9. august
* Besøg af Nørrebro skakklub 16. august
* Amagermesterskabet 1. runde 23. august
* Amagermesterskabet 7. runde 25. oktober
* GoAudit 11. – 13. november
* 3 Holdkampsuger
* 3 frie tirsdage.

*Der planlægges en aften med foredrag og simultan med GM Carsten Høi på én af de frie tirsdage i nov. eller dec. Jens kontakter Carsten. Se i øvrigt vedlagte kalender*

1. **Generalforsamlingen**

*På valg: Jens Gade, Ole Pedersen, Johnny Sørensen*

*Sven sender Indkaldelse ud inden sommerferien (se vedlagte forslag til indbydelse). Der tilføjes et forslag fra bestyrelsen om Voksenundervisning én gang om måneden. De fremmødte bestyrelsesmedlemmer er villige til genvalg.*

1. **Besøg af Nørrebro 16. august**

*Arrangementet foregår på Kongelundsvej 52 i festlokalet. Klubben giver et traktement (ost, vin m.m.) i en pause. Jens kontakter Nørrebro om, hvordan det skaklige skal foregå. Program udsendes senere. Arrangementet er kun for voksne.*

1. **Amagermesterskabet**

*Indbydelse er lagt på DSU’s turneringsside*

1. **GoAudit**

*Kim Michael laver en liste over relevante GM og IM’ere og andre som inviteres før turneringen offentliggøres. Listen og udkast til indbydelse rundsendes til godkendelse. Dato: 11.-13. november, Ole Pedersen er hoveddommer, der skal være mindst én hjælper, som ikke spiller. Nærmere planlægning foregår på bestyrelsesmødet den 21. september.*

1. **Hjemmesiden**

*Sven har sammen med Theis ryddet lidt op på siden. Hvis Michael Dupont gerne vil fritages som Webmaster, vil Kim Michael godt tage opgaven sammen med Theis. Sven skriver til Michael herom.*

1. **Skakdommeruddannelse**

*Ole sender materiale vedr. dommeruddannelsen til Erik og Michael. Erik tilmelder sig inden sommerferien og bliver ”føl” hos Ole til GoAudit, hvis det kan nås. Kim Michael overvejer stadig.*

1. **Økonomi**

*Klubbens økonomi er stadig god (ca. 84.000 kr. på kontoen). Jens udsender opkrævning på kontingent senest i sommerferien og laver opgørelses over betaling for juniorerne, som sendes til Sven. Klubben har modtaget 3.000 kr. i juniorinstruktørstøtte.*

1. **Juniorarbejdet**

*Juniortrænere om tirsdagen er Erik, Sven, Daniel og Michael. Der var trænermøde den 13/6. Vi har rundet 40 juniorer på listen. Flere bliver nu indmeldt i DSU, da første kvartal er kontingentfrit.*

*Nicolai Kistrup fortsætter som juniortræner om torsdagen, Marie er afløser.*

1. **Skakcafé i Prismen torsdag kl. 19-22**

*Vi kan næste år disponere over Kultursalen torsdag kl. 16-22, så vi fortsætter med at lave Skakcafé fra kl. 19 -22. Bestyrelsen foreslår, at der laves voksenundervisning én gang om måneden evt. med Nicolai Kistrup. Der betales 50 kr. pr. gang for 3 timers undervisning. Nærmere orientering på generalforsamlingen den 9/8.*

1. **Eventuelt**

*Kim Michael foreslår følgende ændring til KSU’s holdturneringsreglement: Alle holdledere skal telefonisk eller via sms meddele modstanderholdet, hvis man ikke kommer med fuldt hold, således at spillere ikke kommer forgæves. Gælder især til sidste runde i Ballerup. Sven sender forslaget videre til KSU’s ansvarlige for holdturneringen Peter Olsen.*

*Næste bestyrelsesmøde bliver* ***onsdag den 21. september.******- SL***